**Ny milepæl hos LIQUI MOLY**

Rekord i august: Eksperten på olje og tilsetningsstoffer kan for første gang feire en månedsomsetning på over 50 millioner euro.

**September 2017 – Sommer, sol og superresultat Etter en tysk varmerekord i juli, satte LIQUI MOLY omsetningsrekord i august: 50 millioner euro. Dette er det høyeste månedsresultatet noensinne i selskapets 60-årige historie. «Det mest utrolige er at vi får et slikt knallresultat midt i agurktiden», sier Ernst Prost, administrerende direktør hos LIQUI MOLY.**

I mars lå omsetningen for selskapet tett opp mot 50 millioner euro. Det var bare 800 000 euro som manglet. Rekord ble det imidlertid likevel. Men nå er den historie. Tallene er imponerende i seg selv, men for Prost er det rammebetingelsene som gjør resultatet ekstra spektakulært. En ny toppverdi hadde vært mer naturlig å forvente under høysesongen på vår- eller høstparten enn på sommeren, som vanligvis er en roligere tid. Av de knapt 800 medarbeiderne var nesten en fjerdedel på ferie. «Det er her ikke bare snakk om mer omsetning, men om betydelig mer arbeid og innsats. Ekstra oppdrag og tilleggsbestillinger skal tross alt registreres, produseres, avvikles og sendes.»

LIQUI MOLY kan se tilbake på en årelang vekst. I løpet av de siste åtte årene har omsetningen blitt mer enn fordoblet. En utvikling det ville være lett å ta for gitt. Men sånn er det ikke. Som Ernst Prost påpeker: «Vi forsøker hele tiden å overgå våre egne toppverdier. I høstmåneden august lyktes vi til gagns med dette». Sammenlignet med samme måned året før, noterte selskapet en omsetningsøkning på nesten 10 millioner euro – en vekst på 20 prosent. Prost takker alle som var med på å gjøre dette imponerende resultatet mulig. Til sammenligning: Omsetningen vi hadde i denne augustmåneden, er større enn LIQUI MOLYs samlede årsomsetning for 25 år siden. Nå er alle spent på hva høsten bringer.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de